

TEME ZA SLOVENŠČINO NA POKLICNI MATURI

2024/25

**USTNI IZPIT**

KNJIŽEVNOST

* **Literarna teorija** (literarne zvrsti in vrste, tema, motiv, ideja ter literarne osebe, dogajanje, književni/dogajalni prostor in čas)
* **Književnost starega Orienta** (predstavitev in pomen obdobja)

**Biblija** (nastanek, sestava, kulturni in literarni pomen); **Prilika o izgubljenem sinu** (vsebina, sporočilo, prilika – značilnosti in namen)

* **Antična književnost** (predstavitev in pomen obdobja)

**Homer, Odiseja** (mit o trojanski vojni, motivi v epu, junaško-pustolovski ep, način pripovedovanja in opisovanja, epska širina)

 **Sofoklej, Kralj Ojdip** (tebanski mit, motivi v drami, dramatska dogajalna zgradba, tragedija, tragičnost in vzroki tragičnosti, antično gledališče)

* **Srednjeveška književnost** (predstavitev in pomen obdobja)

# **Brižinski spomeniki** (vsebina in pomen); **Pridiga o grehu in pokori** (vsebina/motivi, pridiga – značilnosti in namen)

* **Renesančna književnost** (predstavitev in pomen obdobja)

**William Shakespeare, Romeo in Julija** (vsebina, dramatska dogajalna zgradba, tragedija in vzroki tragičnosti, renesančno gledališče)

* **Književnost reformacije, protireformacije in baroka** (predstavitev in pomen obdobja)

**Primož Trubar, Proti zidavi cerkva** (vsebina, pridiga, protestantske ideje, jezik in slog)

**Janez Svetokriški, Na noviga lejta dan** (vsebina, pridiga – značilnosti in namen, baročni slog)

* **Razsvetljenska književnost** (predstavitev in pomen obdobja)

**Anton Tomaž Linhart, Ta veseli dan ali Matiček se ženi** (vsebina, začetek slovenskega gledališča, komedija, komičnost in vrste komike, razsvetljenska in prerodna miselnost)

* **Evropska romantična književnost** (predstavitev in pomen obdobja)

**Aleksander Sergejevič Puškin, Jevgenij Onjegin** (vsebina, roman v verzih, romantična književna oseba in njen pogled na življenje)

* **Slovenska romantična književnost** (predstavitev in pomen obdobja)

**France Prešeren, Sonetni venec** – 1., 7., 8., 15. sonet (motivi v posameznih sonetih, sonet, zgradba Sonetnega venca, teme, pesniške podobe)

**France Prešeren, Krst pri Savici** (zgradba pesnitve, povezava z zgodovinskim dogajanjem, teme, motivi/vsebina, pesniške podobe, epske in lirske prvine)

**France Prešeren, Zdravljica** (zgradba in oblikovanost pesmi, motivi, narodna in politična ideja)

* **Evropska realistična in naturalistična književnost** (predstavitev in pomen obdobja)

**Dostojevski, Zločin in kazen** (vsebina, psihološki realistični roman, miselnost in ravnanje glavne književne osebe, vloga družbenih okoliščin oz. prostora in časa)

**Ibsen, Nora** (vsebina, tezna meščanska drama, odnosi med književnimi osebami in njihove vloge v družinskem in družbenem življenju, analitična dramska tehnika)

* **Književnost med romantiko in realizmom na Slovenskem** (predstavitev in pomen obdobja)

**Simon Jenko, Tilka** (vsebina, značajevka oz. obraz, pripovedovalec in njegov pogled na književno osebo, humorne prvine, realistične in romantične prvine)

**Anton Aškerc, Mejnik** (vsebina/motivi, balada, realistični slog, epske in dramatske prvine)

**Ivan Tavčar, Visoška kronika** (vsebina, zgodovinski roman, književna oseba v vlogi pripovedovalca, psihološka oznaka književnih oseb in dejavniki, ki vplivajo na njihovo ravnanje)

* **Književnost evropske moderne** (predstavitev in pomen obdobja, literarne smeri)

**Wilde, Saloma** (vsebina, avtorjeva obdelava biblijske snovi, dekadenčne in simbolistične prvine, poetična drama, pesniške podobe)

* **Književnost slovenske moderne** (predstavitev in pomen obdobja, literarne smeri)

**Dragotin Kette, Na trgu** (motivi v pesmi, podoknica, impresionistične prvine in simboli, oblikovanost pesmi, zvočni učinki)

**Ivan Cankar, Martin Kačur** (vsebina, zgradba, književna oseba – njeni cilji in njen položaj v družbenem okolju, realistične in simbolistične prvine)

**Ivan Cankar, Kostanj posebne sorte** (vsebina, črtica, tema in motivi, družbeno-zgodovinsko ozadje, subjektivno pripovedovanje, simboli)

* **Evropska književnost v prvi polovici 20. stoletja** (predstavitev in pomen obdobja, literarne smeri)

**Kafka, Preobrazba** (vsebina, novela, pripovedna groteska, način pripovedovanja, modernistične prvine)

* **Slovenska književnost v prvi polovici 20. stoletja** (predstavitev in pomen obdobja, literarne smeri)

**Srečko Kosovel, Ekstaza smrti** (pesniške podobe in občutje, ekspresionistične motivno-idejne in jezikovno-slogovne značilnosti, vizija)

**Srečko Kosovel, Kons. 5** (motivi in ideja, konstruktivistična pesem, jezik in slog)

**Ivan Pregelj, Matkova Tina** (vsebina, novela, položaj glavne osebe v družbenem okolju oz. zgodovinskem trenutku, ekspresionistične, simbolistične, realistične in baročne prvine)

**Slavko Grum, Dogodek v mestu Gogi** (vsebina, simultano dogajanje, prikaz in problematika dramskih oseb, ekspresionistične, simbolistične in realistične prvine, grotesknost)

**Prežihov Voranc, Samorastniki** (vsebina, socialnorealistična novela, vpliv družbene razslojenosti na življenje književnih oseb (malih ljudi), njihove lastnosti, simbolika, epske in dramatske prvine, jezik in slog)

**Karel Destovnik - Kajuh, Bosa pojdiva, dekle, obsorej** (motivi, prepletanje osebne in družbene teme, pesniške podobe)

* **Evropska književnost v 2. polovici 20. stoletja** (predstavitev in pomen obdobja, literarne smeri)

**Camus, Tujec** (vsebina/motivi, eksistencialistične ideje in filozofija absurda, moderni roman, tok zavesti)

* **Slovenska književnost v 2. polovici 20. stoletja** (predstavitev in pomen obdobja, literarne smeri)

**Kajetan Kovič, Južni otok** (tema in motivi, pesem kot prispodoba, pesniške podobe in pomen metafor, zgradba in oblikovanost pesmi)

**Dane Zajc, Črni deček** (tema, pesniške podobe in simboli ter njihov pomen, absurd, svobodni verz)

**Gregor Strniša, Večerna pravljica** (pravljičnost in resničnost, pesniške podobe in njihov pomen, grotesknost, glasovno ujemanje in ritem)

**Ciril Kosmač, Tantadruj** (vsebina, novela, pripovedovalčev odnos do glavne književne osebe in do drugih književnih oseb, eksistencialistične, realistične, simbolistične in fantastične prvine, barvni in zvočni učinki)

**Vitomil Zupan, Menuet za kitaro** (vsebina, vojni in avtobiografski roman, književna oseba kot pripovedovalec in eksistencialistični bivanjski položaj, zgradba, modernistične prvine)

**Drago Jančar, Veliki briljantni valček** (vsebina, bivanjski položaj oseb, groteskna drama z idejnimi prvinami absurda, prepletanje tragičnosti in ironije ter karikiranje, metaforičnost in njen pomen)

JEZIK

* Družbene vloge slovenskega jezika (materni jezik/prvi jezik, jezik okolja/drugi jezik, tuji jezik, državni jezik, uradni jezik)
* Vloga slovenskega jezika kot maternega/prvega jezika in prednosti slovenskega jezika pri sporazumevanju v osebnem, družbenem in poklicnem življenju
* Vloga in položaj slovenščine v Republiki Sloveniji, v zamejstvu in izseljenstvu in v organih Evropske unije
* Vloga in položaj slovenščine v zamejstvu (Avstrija, Italija, Madžarska, Hrvaška) in izseljenstvu
* Vloga in položaj slovenščine ter italijanščine in madžarščine na narodnostno mešanih območjih v Republiki Sloveniji
* Jezikovne družine v Evropi (slovanska, germanska, romanska) in njihovi predstavniki
* Slovenski jezik kot del slovanske jezikovne družine
* Družbene zvrsti slovenskega jezika (knjižni jezik, neknjižni jezik) in okoliščine njihove rabe
* Raba neknjižnih zvrsti slovenskega jezika v umetnostnih besedilih in njihov učinek
* Nastanek in razvoj slovenskega (knjižnega) jezika (predhodniki, oblikovanje knjižnega jezika v času reformacije, prizadevanja za podobo knjižnega jezika v 19. stoletju, sodobni knjižni jezik)

**PISNI IZPIT**

JEZIK IN SPOROČANJE

Kandidat/ka razčlenjuje prebrano besedilo, tako da:

* določi okoliščine nastanka besedila;
* določi temo besedila in podteme ter prepozna bistvene podatke;
* določi namen tvorca besedila;
* določi in poimenuje vrsto besedila (glede na različna merila) in besedilno vrsto ter prepozna njene značilnosti;
* določi prevladujoče pomensko razmerje v besedilu in prevladujoči način razvijanja teme;
* določi vlogo in pomen danih besed, povedi oz. delov povedi ali delov besedila ter nebesednih spremljevalcev pisanja, vrednoti njihovo ustreznost in učinkovitost;
* predstavi pomen besed in besednih zvez in jih smiselno uporabi v novih povedih;
* predstavi pomen danih blizuzvočnic in jih smiselno uporabi v novih povedih;
* besedam poišče sopomenko, protipomenko, nadpomenko ali podpomenko in poišče besede iz iste besedne družine ali tematskega polja;
* zamenja dano opisno besedo s tvorjenko in obratno, prepozna vrsto tvorjenke;
* prevzete besede zamenja z domačimi ustreznicami in vrednoti vlogo domačih in prevzetih besed;
* zamenja dane proste besedne zveze s frazemi in obratno ter jih uporabi v novih povedih;
* iz slovarskega sestavka različnih slovarjev (SSKJ, Slovenski pravopis, Veliki slovar tujk in Slovenski etimološki slovar) zna razbrati določene podatke, ve, kaj pomenijo, in jih zna uporabiti;
* tvori enostavčne povedi;
* tvori priredno in podredno zložene povedi;
* določi stavčne člene in njihove dele v enostavčni povedi;
* predstavi pomen povedi/zvez povedi in pretvarja povedi v skladenjsko preprostejše ali zahtevnejše (npr. strne večstavčno poved v enostavčno, razširi enostavčno poved v večstavčno, združi zvezo povedi v večstavčno poved);
* določi stavčno sestavo povedi (število stavkov v povedi in razmerje med njimi, osnovni in dopolnjevalni stavek, vrsto priredja in vrsto odvisnika);
* sprašuje po danih delih povedi;
* poimenuje razmerje v zvezi povedi;
* odpravi neustrezno ponavljanje besed v zvezah povedi;
* v zvezi povedi določi naveznik in poišče njegovo nanašalnico;
* izrazi isto dejanje v tvornem in trpnem stavku;
* prepozna skladenjske napake (npr. napačno pomensko razmerje v povedi ali zvezi povedi, neustrezen naveznik v povedi ali zvezi povedi, napačno razvrščene besede ali dele povedi, napačne oblike besed), jih odpravi in utemelji popravke;
* tvori skladenjsko pravilne odgovore v povedi in zvezah povedi ter pri tem upošteva pomensko, slovnično in aktualnostno povezanost med povedmi;
* v besedilu najde s strokovnim izrazom poimenovano jezikovno prvino (npr. samostalnik, namenilnik, zloženka), jo ponazori s svojim zgledom in utemelji odgovor;
* zahtevano jezikovno prvino poimenuje s strokovnim izrazom in predstavi njene pomenske, oblikovne, slogovne, izvorne tvorbne in tvarne značilnosti;
* primerja knjižni in neknjižni izgovor besed, besednih zvez ali povedi in z ustreznimi simboli zapiše knjižni izgovor;
* prepozna slogovno zaznamovane besede/besedne zveze, jih zamenja z nezaznamovanimi in ovrednoti okoliščine rabe;
* v povedi/zvezi povedi/besedilu odkrije poimenovalne, skladenjske, pravorečne, pravopisne, slogovne in oblikovne napake, jih odpravi in utemelji popravke;
* tvori pravopisno in slogovno pravilne odgovore;
* prepozna jezikovno zvrst, presodi in upošteva okoliščine za rabo ustrezne jezikovne zvrsti.

***Kandidat tvori besedilo****:*

* *publicistično besedilo (*poročilo, novico, predstavitev osebe, intervju, komentar),
* *strokovno besedilo (*predstavitev predmeta, predstavitev postopka, navodilo za delo),
* uradni dopis (zahvala, opravičilo, vabilo, prošnja, prijava, pritožba),
* javno obvestilo (obvestilo, vabilo).

**LITERATURA:** Barve jezika 1─4, Svet književnosti 1─4, Besede 1─5, Mlada obzorja 1─5